प्रधानमंत्री नरेंद्र मोदी सात जुलाई को राजस्थान की राजधानी जयपुर जा रहे हैं। मोदी के आगमन और उनकी होने वाली रैली को लकर विभिन्न प्रकार की तैयारियां चल रही हैं। परंतु इन तैयारियों के बीच रैली आयोजक घबराये हुए हैं। मोदी के विकास से नाराज कई संगठनों ने मोदी को काले झण्डे दिखाने की चेतावनी दे डाली है। इससे मोदी, राजस्थान सरकार और रैली आयोजकों की जान सांसत में फंसी हुई है। चेतावनी के बाद काले रंग ने राजस्थान के मंत्री से लेकर मुख्यमंत्री और संतरी तक की सांसें अटका दी हैं। सांस अटके भी क्यों नहीं, इसी रंग की वजह से झुंझुंनू में पीएम मोदी की रैली में वसुंधरा सरकार की जमकर किरकिरी हुई थी। अब सरकार ने आनन-फानन में कार्यक्रम स्थल पर इस रंग पर रोक ही लगा दी है।